SET สัปดาห์หน้าไซด์เวย์ จับตางบ บจ. Q3 ส่วนที่เหลือ
บล.ธนชาต มองแนวโน้มการลงทุนในสัปดาห์หน้าเชื่อว่าดัชนีจะแกว่งไซต์เวย์ พร้อมให้ติดตามการประกาศผลประกอบการของบริษัทจดทะเบียนในส่วนที่เหลือ โดยเฉพาะมุมมองของผู้บริหารว่าจะมีทิศทางอย่างไร โดยให้แนวรับ 1,367 จุด ส่วนแนวต้าน 1,400 จุด
13 พ.ย. 2558

นายอดิศักดิ์ ผู้พิพัฒน์หิรัญกุล นักกลยุทธ์การลงทุน ฝ่ายวิเคราะห์หลักทรัพย์ บล.ธนชาต เปิดเผยถึงตลาดหุ้นไทยวันนี้ (13 พ.ย.) แกว่งแคบ แต่ดีกว่าตลาดเพื่อนบ้านส่วนใหญ่ที่ปรับตัวลงมากกว่า เนื่องจากความกังวลธนาคารกลางสหรัฐฯ (FED) ทยอยปรับขึ้นอัตราดอกเบี้ยอย่างต่อเนื่องตั้งแต่เดือนธ.ค.นี้ ทำให้เกิด Flow ไหลออก หลังจากมีแรงขายหุ้นในกลุ่มแบงก์ออกมาในวันนี้
ขณะที่ตลาดบ้านยังได้แรงซื้อจากหุ้นกลุ่มโรงกลั่น และหุ้นกลุ่มสื่อสารฟื้นตัวขึ้นหลังจากผ่านพ้นการประมูลคลื่น 1800 MHz รวมถึงยังได้แรงซื้อหุ้นใหญ่ทั้ง AOT และ SCC มาช่วยหนุนด้วย
แนวโน้มการลงทุนในสัปดาห์หน้าเชื่อว่าดัชนีจะแกว่งไซต์เวย์ พร้อมให้ติดตามการประกาศผลประกอบการของบริษัทจดทะเบียนในส่วนที่เหลือ โดยเฉพาะมุมมองของผู้บริหารว่าจะมีทิศทางอย่างไร โดยให้แนวรับ 1,367 จุด ส่วนแนวต้าน 1,400 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
TRUE ปิดที่ 9.20 บาท ไม่เปลี่ยนแปลง
ADVANC ปิดที่ 213.00 บาท เพิ่มขึ้น 2.00 บาท
JAS ปิดที่ 5.20 บาท ลดลง 0.30 บาท
INTUCH ปิดที่  69.25 บาท เพิ่มขึ้น 0.25 บาท
DTAC ปิดที่ 51.75 บาท ลดลง 4.25 บาท